kardosdrur/scandi-wiki huggingface dataset:
Verdenspiger

Verdenspiger er en dansk dokumentarserie i tre afsnit fra 1995-1996 instrueret af Frode Højer Pedersen.

Afsnit

Eksterne henvisninger

Noter 

Dokumentarserier fra Danmark
Danske film fra 1995
Danske film fra 1996
John DiMaggio

John William DiMaggio (født 4. september 1968) er en amerikansk dubber, skuespiller og komiker. Han er mest kendt for at lægge stemme til Bender i Futurama og Jake the Dog i Eventyrtid. Han lægger blandt andet også stemme til Dr. Drakken i Kim Possible.

Hædersbevisninger 
DiMaggio modtog en Annie Award i 2001 for stemmen som Bender i Futuramas sjette afsnit i tredje sæson; Bendless Love.

Referencer

Eksterne henvisninger 

 

Stemmeskuespillere fra USA
Tegnefilmsdubbere fra USA
Skuespillere fra New Jersey
Personer fra New Jersey
Thomas Tuchel

Thomas Tuchel (født 29. august 1973) er en tidligere tysk fodboldspiller, nuværende cheftræner for FC Bayern München og forhenværende cheftræner for Paris Saint-Germain F.C., Borussia Dortmund, Mainz 05, FC Augsburg ll og Chelsea F.C.

Spillerkarriere 
Tuchel var forsvarsspiller og startede sin ungdomskarriere hos tyske TSV Krumbach, før han i 1988 skiftede til Chelseas ungdomshold, hvor han var i fire år.

Hans professionelle debut fik han hos Stuttgarter Kickers, som han spillede 8 kampe med 1 mål til følge, mellem 1992-1994.

I 1994 skiftede han efter to skuffende sæsoner til SSV Ulm, som spillede i Regionalliga Syd. Her var han fra 1994-1998, hvor han scorede 2 mål i 69 kampe. En knæskade tvang ham efterfølgende til at stoppe karrieren.

Trænerkarriere

Tidligere karriere 
I 2000 blev Tuchel ansat som cheftræner for Bundesliga klubben VFB Stuttgarts, u-19-hold. Et job han besad i 5 sæsoner.

I 2005 vendte han så tilbage til barndomsklubben FC Augsburg, hvor han fik en stilling i klubbens ungdomsafdeling, indtil han i 2007/2008 sæsonen blev forfremmet til træner for FC Augsburg ll.

FSV Mainz 05 
Den 3. august 2009 annoncerede Mainz 05 at de havde ansat Tuchel som deres nye cheftræner. Han fik en 2-årig kontrakt. De kommende 2 sæsoner endte Mainz som henholdsvis nr. 7 og 5 i bundesligaen, og hans kontrakt blev derefter forlænget med yderligere 3 år. Da kontrakten udløb i 2014 ønskede Tuchel ikke at forlænge kontrakten på trods af gode resultater og et ønske fra klubben om at forlænge. 5 sæsoner i Mainz, gav ham 72 sejre, 46 uafgjorte og 64 nederlag.

Borussia Dortmund 
Thomas Tuchel skiftede i 2015/2016 sæsonen til Borussia Dortmund, hvor han afløste Jurgen Klopp. 

Thomas Tuchel blev i 2017 fyret som Dortmund-træner.

Paris Saint Germain 
Han skiftede i maj 2018 til Paris Saint-Germain F.C., som afløser til Unai Emery. Han formåede på kort tid at nå til den første Champions League finale nogensinde med holdet i 2020, dog med et ærgerligt resultat i finalen. Han blev fyret i julen 2020, da han havde været inde i en dårlig periode, og der ikke længere var ønske om et samarbejde.

Chelsea 
Kort efter fyringen i PSG, erstattede han den tidligere klublegende Frank Lampard som cheftræner i Chelsea F.C.. Han formåede på kort tid at vende Chelseas situation rundt, og førte holdet til sejr i Champions League finalen i 2021. Dagen efter et 1-0 nederlag til GNK Dinamo Zagreb i første runde af Champions League gruppespillet, meddelte klubbens ledelse, at de havde fyret Thomas Tuchel.

FC Bayern München 
Den 24. marts 2023 offentliggjorde FC Bayern München, at deres daværende cheftræner Julian Nagelsmann var blevet afskediget og erstattet med Thomas Tuchel.

Eksterne henvisninger 

 

Fodboldspillere fra Tyskland
Fodboldtrænere fra Tyskland
Fodboldspillere fra FC Augsburg
Fodboldspillere fra Stuttgarter Kickers
Mjørkadalur

Mjørkadalur er en dal på Færøerne. Den ligger på østkysten af Streymoy, og strækker sig fra Kaldbaksbotnur til Sornfelli. I 1960-erne blev der bygget en station for søværnet og et radaranlæg på Sornfelli. I 2002 blev marinestationen nedlagt, og Mjørkadalur blev hjemsted for Færøernes Kommando. NATOs radaranlæg på Sornfelli blev nedlagt i 2007, efter mere end 40 års drift. Civile kan nu færdes på toppen, hvor det er panoramaudsigt over øen. Mjørkadalur har ikke længere nogen fastboende indbyggere, mens der boede 40 personer dalen i 1985.

Den 15. november 2010 blev det sidste militære udstyr slukket. Radaren anvendes dog fortsat til civile formål.

Bygningerne, som før blev brugt af Færøernes Kommando, udlejes siden 10. februar 2011 til arresthus for fanger, der skal afsone kortere fængselsstraffe. Arresten var før på politistationen i Tórshavn, men efter at der var problemer med svamp på politistationen, flyttede stationen til andre lokaler, og bygningen i Mjørkadalur er nu Færøernes arresthus. Kriminelle fra Færøerne, som skal sidde i fængsel i længere tid, må afsone deres straf i Danmark, da der ikke findes noget fængsel på Færøerne. Arresthuset har plads til 12 personer. Detentionen bruges også som fængsel, selv om det ikke er et fængsel, til personer som har fået korte fængselsdomme.

Referencer 

Streymoy
Dale på Færøerne
Fjallavatn

Fjallavatn er Færøernes næststørste sø, der ligger på den nordlige del af Vágar. Elven Reipsá fører vand fra søen ud i Atlanterhavet, via et 80 meter højt vandfald. Slættanes ligger lidt nordøst for Fjallavatn. Søens areal er 1,03 km².

Referencer 

Søer på Færøerne
Sandsvatn

Sandsvatn er en sø på Sandoy på Færøerne. Den er Færøernes tredje største naturlige sø med et overfladeareal på 0,82 km² og er 5 meter dyb. Sandsvatn ligger i en dal mellem Skopun og Sandur. Ved nordenden af søen er Sandoys skolecenter beliggende og en plantage, der blev slemt medtaget af en orkan i 1988.

Sandsvatn var tidligere meget rig på laks og ørred, men bestandene er gået tilbage.

Referencer

Eksterne henvsininger 

Søer på Færøerne
Sandoy
Windbergen

Windbergen er en by og kommune i det nordlige Tyskland, beliggende i Amt Mitteldithmarschen i den centrale del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Windbergen er beliggende på gestryg Heide-Itzehoer Geest, samme gest som byen Meldorf.
I kommunen ligger ud over Windbergen, bebyggelserne Windberger Bahnhof, Spersdiek og Schmalbeck.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Gluggarnir

Gluggarnir (610 moh.) er det højeste fjeld på på Suðuroy, Færøernes sydligste ø. Det er dog kun øernes 106. højeste fjeld. Gluggarnir ligger nord for bygden Fámjin og søen Kirkjuvatn.

Referencer

Eksterne henvisninger 

Bjerge i Færøerne
Suðuroy
Liste over hittittiske herskere

Hittitterne efterlod ingen liste over Hittittiske herskere, så viden om deres herskere og kronologien af deres regeringsperioder kan kun stykkes sammen af referencer fra de forskellige kendte tekster. Denne liste af Hittitiske herskere følger i store træk Bryce (1998), dog med brug af den korte kronologi i stedet for den mellemste (+64 år).

Hattiske konger

Gamle Rige

Mellemste Rige

Ny Rige (Imperium)

Noter

Kilder
McMahon, G., Hittite History, Biblical Archaeologist 52 (1989), 62 - 77
Robert S. Hardy, The Old Hittite Kingdom: A Political History, The American Journal of Semitic Languages and Literature, vol. 58, no. 2, pp. 177–216, 1941

Eksterne links
Hittites.info

Hittitter
Anatolien
Oldtidsriger
Lister over regenter
Skálafjørður

For bygden, se Skálabotnur. Se også Skála og Skálavík

Skálafjørður (dansk: Skålefjord) er Færøernes længste fjord beliggende på sydsiden af Eysturoy. Den strækker sig 14 kilometer nordvestover fra bygden Nes til Skálabotnur. 

Langs østsiden ligger et af øgruppens tættest befolkede områder samt et vigtigt erhvervsområde. Den sammenhængende bebyggelse starter på Nes i mundingen og fortsætter videre indover med bygderne Toftir, Saltnes, Runavík, Saltangará, Glyvrar, Lambareiði, Søldarfjørður, Skipanes og Gøtueiði. Længere inde ligger Skálabotnur i bunden. På vestbredden ligger Skála, Innan Glyvur og Strendur.

I december 2020 blev de to sider af fjorden forbundet med Færøernes hidtil længste undersøiske tunnel, Eysturoyartunnilin, der har to portaler på hver sin side af fjorden, ved bygden Runavík i øst ved Strendur i vest og disse tunneller mødes ca. midtvejs under havbunden og fortsætter i en tredie tunnel til øen Streymoy, hvor den tredie portal er få kilometer nord for hovedstaden Tórshavn, ved bygden Hvítanes. Afstanden mellem Runavík og Tórshavn blev med tunnellen forkortet fra 55 km til 17 kilometer, og bilturen blev forkortet fra 64 til 16 minutter. Køreafstanden mellem Færøernes to største byer, Klaksvík og Tórshavn, er også blevet forkortet fra 68 til 36 minutter. Tunnellen fra Rókini ved Runavík til rundkørslen er 2,2 km lang, mens tunnellen fra rundkørlsen til Strendur er 1,7 km lang. Tunnellen fra rundkørslen til hovedstaden er 7,5 km lang. Eysturoyartunnilin er ikke gratis at køre igennem. Det vil med tiden blive billigere at køre igennem den, lige som det blev med de to andre undersøiske tunneller, Vágatunnilin og Norðoyatunnilin.

På Nes findes der en kanonstilling og en bunker fra 2. Verdenskrig. Den blev brugt af britiske styrker for at forsvare indløbet til Skálafjørður.

Se også 
Psilanderaffæren

Referencer 

Eysturoy
Fjorde på Færøerne
Thomas Nørgaard

Thomas Nørgaard (født 7. januar 1987) er en dansk tidligere målmandstræner og fodboldspiller, der spillede som målmand.

Karriere

Silkeborg IF (2008-2009) 
Thomas Nørgaard fik sin debut i Superligaen den 31. august 2009, da han spillede alle 90 minutter i 0-0-kampen mod Odense Boldklub.

Silkeborg IF (2013-2015) 
Den 26. juni 2013 skrev Thomas Nørgaard under på en toårig kontrakt med den klub, hvor han tilbragte det meste af ungdomskarriere, Silkeborg IF. Ved købet var han udset som reservekeeper for Kasper Jensen, men i løbet af efteråret 2014 skiftede han tjansen som reservekeeper ud med posten som førstemålmand.

Thomas Nørgaard blev den 8. december 2015 kåret som Årets Spiller i Silkeborg IF via en afstemning på Silkeborg IF’s hjemmeside med næsten en fjerdedel af de afgivne stemmer, og ti dage senere skrev han under på en toårig forlængelse med Silkeborg IF.

Referencer

Eksterne henvisninger 
 

Fodboldspillere fra Danmark
Silkeborg IF Fodbold
Personer fra Silkeborg
Sornfelli

Sornfelli er et bjergplateau på Streymoy i Færøerne ca. 12 km fra hovedstaden Tórshavn (20 km ad landevejen). Der ligger en forhenværende militær radarstation 725 m over havets overflade. Her ligger også en meteorologisk station. Efter et års diskussion, aftalte regeringerne i Færøerne og Danmark i Juni 2022 at genopstille en radar på toppen.

Fra Tórshavn kan man køre via bjergvejen "Oyggjarvegin" til Sornfelli-plateaut. Der er offentlig adgang til Sornfelli-plateaut, men ikke de sidste 200 m til radarbasen.

Referencer

Noter 

Bjerge i Færøerne
Sørvágsfjørður

Sørvágsfjørður er en fjord på Færøerne. Den ligger på vestkysten af Vágar, og strækker sig ca. 3,5 km ind mod bygden Sørvágur. Sit navn har den fra Sørvágur. Andre byer er Bøur ved  fjordens nordside, den er særlig kendt for at være velegnet til grindefangst. Videre udfor fjordindløbet ligger Gásadalur. I og ved fjorden ligger holmene Tindhólmur, Dranganir, Gáshólmur og Skerhólmur.
  
Fra Sørvágur har man udsigt over fjorden til Mykines. Passagerbåden Jósup sejler hver dag fra  Sørvágur til Mykines. Samtidigt er Sørvágsfjørður indflyvningsvejen for Vágar Lufthavn.

Galleri

Eksterne henvisninger 

 Í øldum og upphavi , von Sonni Jacobsen, olivant.fo (færøsk)

Fjorde på Færøerne
Vágar
Wade Williams

Wade Andrew Williams (født 24. december 1961) er en amerikansk skuespiller. Han er mest kendt som Captain Brad Bellick fra tv-serien Prison Break.

Eksterne henvisninger 

 

Skuespillere fra Oklahoma
Árnafjall

Árnafjall (dansk: Ørnefjeld) er det højeste fjeld på Vágar i Færøerne. Fjeldtoppen har en højde på 722 moh., og er dermed det højeste punkt på øen og det 37. højeste fjeld på Færøerne. Árnafjall ligger på Vágars vestkyst tæt ved bygden Gásadalur.

Det er også et mindre fjeld på Mykines ved navn Árnafjall. Det er 350 moh.

Se også 
 Fjelde på Færøerne

Bjerge i Færøerne
Vágar
Drangarnir

Drangarnir er fællesbetegnelen for to klipper mellem holmen Tindhólmur og øen Vágar på Færøerne. De særskilte navne for øerne er Stóri Drangur (Store klippen) og Lítli Drangur (Lille klippen). Stóri Drangur har en stor naturlig klippebue.

Holme og skær på Færøerne
Naturlige buer
Kirker på Færøerne

Kirker på Færøerne er en oversigt over kirkebygninger på Færøerne.

Listen omfatter i hovedsagen kirker tilhørende Fólkakirkjan, den lutherske statskirke på Færøerne. Mariukirkjan, der er Færøernes eneste katolske kirke, er også inkluderet. Enkelte ældre kirker, der ikke længere er i almindelig brug, er også taget med.

Eksterne henvisninger 

 Kirkjur í Føroyum  – oversigt over Fólkakirkjans kirker 
 Katólska kirkjan

Se også 
Færøsk kirkehistorie

 
Lister over bygninger, konstruktioner og anlæg
Dødens Triumf (album)

Dødens Triumf  er et album af The Savage Rose fra 1972, udgivet på Polydor og musikken til balletten af samme navn af Flemming Flindt efter Eugène Ionesco skuespil Jeux de massacre.

Medvirkende 
 Vokal - Annisette
 Trommer, Slagtøj - Alex Riel
 Guitar - Ole Molin
 Guitar, Bas - Rudolf Hansen *
 Orgel, Harmonika, Fløjte, Slagtøj - Anders Koppel
 Klaver, Harmonium, Slagtøj - Thomas Koppel

Albums

Dødens triumf (forkortet vinyl/cd-album)

Dødens triumf (1979 dobbelt-lp)

Noter

Eksterne henvisninger 
 

Savage Rose-album
Album fra 1972
Eysturtindur

Eysturtindur (dansk: Østtinden) er det næsthøjeste fjeld på øen Vágar i Færøerne. Bjergets højeste top er på 715 meter over havets overflade.

Se også 
Liste over bjerge på Færøerne

Bjerge i Færøerne
Wolmersdorf

Wolmersdorf er en by og kommune i det nordlige Tyskland, beliggende i Amt Mitteldithmarschen i den centrale del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen er en af de mindste i Kreis Dithmarschen. Den grænser op til gesten ved Meldorf og lavningen ved Windbergen. Der er cirka to km til Meldorf og ni km til ved Nordsøstranden ved Speicherkoog.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Vamdrup Kirke

Vamdrup Kirke er en dansk kirke beliggende i udkanten af byen Vamdrup i Vamdrup Sogn, Ribe Stift. Det antages, at kirken er bygget mellem 1200 og 1300, senere ombygget og udvidet. Rundt om kirken er der kirkegård og øst for præstegård.

Om kirken 
Vamdrup Kirke er bygget i romansk stil, grundfundamentet er opført i kvadersten og stammer fra 2. halvdel af det 12. århundrede. Den er større end de fleste landsbykirker, hvilket peger på en tilknytning til borgen Vamdrupgård samt på, at området har været ganske tæt befolket allerede i den tidlige Middelalder.

Kirken er blevet opført tæt ved to oldtidsgravhøje. Det er kun den den ene, som i dag er synlig, den kaldes for »Klokkehøjen«. Højen stammer formentligt fra bronzealderen og er fredet. Den måler 35 meter i diameter og er placeret vest for kirken. Den anden gravhøj lå uden for syddiget, omkring 50 meter syd for skibets sydøstlige hjørne, og den stammede muligvis fra stenalderen. Højen er dog på et tidspunkt blevet sløjfet.

I Ribe Oldemoder fra sidst i det 13. århundrede er kirken nævnt i kirkelisten og sat til en afgift på 5 skilling sølv. Kirken skulle ifølge Ole Worm have væ­ret viet til Sankt Gregorius.

Fra senest 1500-tallet og frem til 1875 var Hjarup Sogn et annekssogn til Vamdrup. Herefter blev Vamdrup Sogn et selvstændigt pastorat. Siden 1979 har Hjarup igen været annekssogn til Vamdrup. Kirken kom i 1680 til at høre under det nyoprettede Koldinghus rytterdistrikt. Formentlig ved en auktion i 1765-67 solgte kongen kirken til overhofmarskal Christian Frederik Moltke af Trøjborg.

Moltkes gods omfattede også Østerbygård i Vamdrup sogn. Moltkes enke solgte i 1772 Østerbygård til Frederik Vilhelm Hansen. Med i handlen fulgte kirken, og den har herefter tilhørt gårdens skiftende ejere frem til 1913, hvorefter den overgik til selveje.

Kirkegården ligget rundt om kirken og er flere gange i det 20. århundrede udvidet mod syd. På kirkegården er opsat en mindesten over Niels Larsen, en dansk dragon, som døde i Treårskrigen.

Kirkens kor med apsis blev i 1797 revet ned, og 1919-20 gennemgik kirken en større ombygning og fik opført nyt kor i øst og tårn i vest. Mellem 1797 og 1919 var der sakristi, hvor kirken tidligere havde haft kor. Inden kirken fik et tilbygget tårn, havde oldtidsgravhøjen vest for kirken fungeret som plads for en ophængt klokke i en tømret stabel, deraf også navnet til gravhøjen. Kirkens ældste klokke stammer fra 1435. Der er indgang til kirken fra tårnet og våbenhuset, som er bygget i senmiddelalderen. Der har tidligere været en såkaldt kvindedør, som i dag er tilmuret.

Kirkens døbefont er fra omkring det 13. århundrede og ligesom selve kirken også i romansk stil. Kirkens sølvtøj og værdifulde genstande er flere gange blevet stjålet, blandt andet under krigene mod svenskerne i det 17. århundrede. Senest i juli 2014 havde Vamdrup Kirke indbrud. Igennem et tagvindue fire meter oppe var ukendte gerningsmænd kommet ind i kirken, men der blev dog ikke stjålet noget.

Galleri

Referencer

Eksterne henvisninger 
 

Kirker i Ribe Stift
Kirker i Ribe Amt
Kirker i Kolding Kommune
Hvaffor en hånd

Hvaffor en hånd er en børneudsendelse, der blev vist i børnetime på DR 1991-2003. 
 
Hvaffor en hånd handler om ting børn gør. I de første udsendelser legede Casper Christensen og Signe Lindkvist f.eks. cowboyer og indianere og forskellige andre ting. I de senere udsendelser tog værten Pernille Kure på ture til forskellige øer rundt om i Danmark, hvor hun fortæller om øerne og deres historie. Og senere tog Tina Bom Svendsen på eventyr, hvor hun bl.a. mødte pirater trolde, hekse og spøgelser sammen med sin hund Yo.

Værter 
En række personer var værter på Hvaffor en hånd:
 Casper Christensen 1991-1992
 Signe Lindkvist 1992-1994 
 Pernille Kure 1994-1997 
 Lars Jønner Alving 1997
 Tina Bom Svendsen 1998-2000
 Susanne Ziba Asmussen 1999-2001
 Jonas 1999-2001
 Louise 2000-2001
 Chapper 2002
 Birgitte Lillesø 2002-2003

Referencer

Eksterne henvisninger 
 
 

Børneprogrammer fra Danmark
Danske tv-serier fra 1990'erne
Danske tv-serier fra 2000'erne
Skodborghus

Skodborghus er en lille bebyggelse lige nord for Kongeåen, som her danner grænse mellem Sønderjylland og Nørrejylland. Bebyggelsen ligger 2 km øst for Skibelund Krat, 4 km nord for Skodborg og 4 km syd for Vejen. Den hører til Vejen Sogn og Vejen Kommune.

Historie 
Navnet Skodborg nævnes allerede i et brev fra hertug 'Jern'-Henrik i Sønderjylland af 17. juli 1368, i forbindelse med "Slottet Skodborg", som i den tid menes at være under belejring, og som antages at have været placeret op og ned af Kongeåen, hvor Skodborghus er placeret i dag. Åen hed på den tid Skodborg Å. Navnet "Skodborg Å" menes dog imidlertid allerede at være nævnt første gang i år 1000-tallet i islandske sagaer. Ordet "Skod" kommer af ordet "Skut", som betyder "Skat".

I 1811 blev det gamle slot beboet for sidste gang, af Hans Kr. Thomsen (død 1836). Han besluttede sig i 1814 til at rive slottet ned til grunden.

I 1862 blev den første landevej anlagt over Kongeåen forbi Skodborghus.

I 1864, da Sønderjylland blev en del af Preussen, forblev Skodborghus på den danske side, selvom det nuværende Skodborg lå på den tyske side. Dermed blev Skodborghus en vigtig grænseovergang mellem Danmark og Preussen. I 1866 byggede man en bolig til toldkontrolløren på den gamle slotsbankes østlige del.

Genforeningen 
Efter Genforeningen i 1920 var Skodborghus ikke længere grænsepost, men foran Skodborghusvej 15 står grænsepæl nr. 57 til minde om genforeningen og den tidligere Kongeå-grænse.

Udviklingen 
I 1970-2006 dannede Kongeåen på dette sted grænse mellem Rødding Kommune og Vejen Kommune og dermed også mellem Sønderjyllands Amt og Ribe Amt. Ved strukturreformen i 2007 indgik begge amter i Region Syddanmark, og Rødding Kommune blev indlemmet i Vejen Kommune, så der er ikke længere en administrativ grænse ved Skodborghus, men kun den historiske grænse mellem to landsdele.

I dag er Skodborghus et trafikknudepunkt for trafikken imellem Kolding, Ribe, Vejen og Aabenraa, idet Primærrute 32 og Sekundærrute 403 mødes i en rundkørsel i Skodborghus. Indtil 2015 var der et lysreguleret kryds på stedet. Derudover er der i Skodborghus en rasteplads, en fodboldgolfbane og 8 ejendomme, hvoraf et af husene også er gartneri. Udviklingen i området gør at der nu kun er 1 km åbent land mellem den sydligste del af Vejen og Skodborghus.

Noter 

Lokaliteter i Vejen Kommune
Vejen
Fugloyarfjørður

Fugloyarfjørður (dansk: Fugleøfjorden) er et 3,9 km langt sund mellem øerne Fugloy i nord og Svínoy i syd i den nordøstlige del af Færøerne.. 

Der er bådforbindelse med passager og fragtfærgen M/S Ritan der  flere gange om dagen sejler fra havnen i Hvannasund (Viðoy) gennem Fugloyarfjørður til øerne Svínoy og Fugloy

Dampskibet "Sauternes" 
Under 2. verdenskrig, den 7. december 1941, sank dampskibet Sauternes i Fugloyarfjørður, delvis som følge af en kommunikationsfejl. Dette var under et dramatisk uvejr, og mandskabet telegraferede til  Tórshavn, at skibet havde søgt ly i Fugloyarfjørður. Telegrammet blev mistolket, idet personalet i Tórshavn troede, de mente Fuglafjørður, som var en sikker havn. Skibet fik den skæbnesvangre ordre om at ankre op, og under aftenen og natten sled skibet sig løs. Mandskabet på "Sauternes" forsøgte forgæves at ankre op på ny, men skibet drev videre ind i mod Svínoys kyster, og til sidst blev skibet sænket af tre efterfølgende kæmpebølger. 25 mennesker mistede livet. Folkene på Fugloy, som havde fulgt med i den desperate kamp, kunne ikke gøre noget. Dagen efter kom mange vragrester fra skibet i land på øen.

Referencer

Farvande i Færøerne
Fugloy
Svínoy
Bøsdalafossur

Bøsdalafossur er et vandfald på øen Vágar i Færøerne, der løber fra søen Sørvágsvatn (Leitisvatn) ud i Atlanterhavet. Det er 30 meter højt.

Færøernes geografi
Vandfald
Tikøb Kirke

Tikøb Kirke er kirke i Tikøb Sogn, Helsingør Domprovsti i Helsingør Stift. Kirken ligger i Helsingør Kommune (Region Hovedstaden). Indtil Kommunalreformen i 2007 lå den i Helsingør Kommune (Frederiksborg Amt), og indtil Kommunalreformen i 1970 i Lynge-Kronborg Herred (Frederiksborg Amt).

Kirken er trods senere forandringer en af de smukkeste
og ejendommeligste landsbykirker i tegl fra middelalderen, og den omhu, der har
været anvendt på den, peger hen på det nærliggende Esrom Kloster. Den ældre
del, langhuset og koret, der ender i en lige gavl, er opført af røde munkesten i ren
rundbuestil, vistnok fra slutningen af 12. eller begyndelsen af 13. århundrede.

Langhuset er prydet med en rundbuefrise og har på sydsiden en slank portal; koret
udmærker sig ved en frise med dobbelte rundbuer, hvis konsoller til dels
er modellerede som hoveder med kroner på. På korets nordre side ses et af de
oprindelige smalle rundbuevinduer og i samme gavl en gruppe af tre lignende vinduer,
som nu er muret til.

Kirken har oprindelig haft fladt bjælkeloft, men spidsbuede gotiske hvælvinger er senere bygget ind. Tårn, våbenhus, gavlkamme og et sakristi (det sidste
fra 1517) er ligeledes føjet til senere. Altertavle med året 1723: hovedfeltet består af
et maleri: nadveren; på alteret malmstager fra 1681, skænket af skræderlavet i
Helsingør. Der er en rigt udskåret prædikestol fra Frederik III’s tid og døbefont
af sandsten fra kirkens ældste dage, foroven smykket med romansk løvværk
og en latinsk indskrift, der siger at den er udført af Alexander til Christi, Jomfru Marias
og alle helgenes ære.

Galleri

Eksterne henvisninger 

 Tikøb kirke  hos Nordenskirker.dk med mere frit materiale
 Om kirken  hos Tikobkirke.dk
 Om kirken i 'Trap': side 53 i Kongeriget Danmark, 3. udgave 2. bind om Frederiksborg, Kjøbenhavns, Holbæk, Sorø og Præstø Amter
 Tikøb Kirke hos Danmarkskirker.natmus.dk

Kirker i Helsingør Stift
Kirker i Frederiksborg Amt
Kirker i Helsingør Kommune